Det var et halmfyr, der i første omgang var gået ild i, og det var godt overtændt, da Falck og brandvæsenet nåede frem til værkstedet i Hjallerup. Ejeren af industriejendommen er bortrejst, og meldingen lød i første omgang på, at at der var både gas- og iltflasker på autoværkstedet og i den nærliggende lagerbygning. Og stationslederen hos Falck betegner situationen som alvorlig. - Da vi ankommer til stedet, ved vi ikke, om der er gasflasker, og i så fald, vil situationen være alvorlig, men heldigvis lykkedes det os ret hurtigt, at få kontrol over situationen og isolere branden til lagerbygningen og ikke selve værkstedet, siger stationsleder, Peder Mejlvang.

Opsummering:
Sent tirsdag aften udbrød der brand i et autoværksted i Hjallerup - en brand der på grund af diverse gasflasker på værkstedet kunne have udviklet sig dramatisk.